Source: https://www.humanet.sk/spravy/povinnosti-zamestnavatela-vyplyvajuce-z-doplnkoveho-dochodkoveho-sporenia-najcastejsie-nedostatky
Timestamp: 2019-07-24 04:51:50+00:00

Document:
Povinnosti zamestnávateľa vyplývajúce z doplnkového dôchodkového sporenia – najčastejšie nedostatky | Humanet
25.07.2017 / Povinnosti zamestnávateľa vyplývajúce z doplnkového dôchodkového sporenia – najčastejšie nedostatky
Povinnosti zamestnávateľa vyplývajúce z doplnkového dôchodkového sporenia – najčastejšie nedostatky
Každý zamestnávateľ je povinný za zamestnancov vykonávajúcich rizikové práce odvádzať príspevky na doplnkové dôchodkové sporenie. Príspevky sa odvádzajú na základe zamestnávateľskej zmluvy uzatvorenej medzi zamestnávateľom a doplnkovou dôchodkovou spoločnosťou.
Príspevky je zamestnávateľ povinný odvádzať na účet zamestnanca do príslušnej doplnkovej dôchodkovej spoločnosti, s ktorou má zamestnanec uzatvorenú účastnícku zmluvu.
Účelom doplnkového dôchodkového sporenia je umožniť účastníkovi získať doplnkový dôchodkový príjem:
zaradenej na základe rozhodnutia orgánu štátnej správy na úseku verejného zdravotníctva do tretej kategórie alebo štvrtej kategórie podľa osobitného predpisu,
Prinášame prehľad najčastejších nedostatkov, ktorých sa zamestnávatelia dopúšťajú na základe zákona o doplnkovom dôchodkovom sporení:
zamestnávatelia neuzatvorili zamestnávateľské zmluvy (§ 5 ods. 2 zákona č. 650/2004 Z. z.),
Zamestnávateľ je povinný uzatvoriť zamestnávateľskú zmluvu do 30 dní odo dňa, keď zamestnanec začal vykonávať prácu podľa § 2 ods. 2 písm. b). Zamestnanec, ktorý vykonáva prácu podľa § 2 ods. 2 písm. b), je povinný uzatvoriť do 30 dní od začatia výkonu tejto práce účastnícku zmluvu. Ak zanikne účastnícka zmluva zamestnanca vykonávajúceho prácu podľa § 2 ods. 2 písm. b), je tento zamestnanec povinný uzatvoriť novú účastnícku zmluvu do 30 dní,
zamestnávatelia v elektronickom rozpise, ktorý zasielajú v lehote dohodnutej zamestnávateľskej zmluve, platby príspevkov neoznačili spôsobom, ktorý vyjadruje skutočnosť, že ide o zamestnanca, ktorý vykonáva rizikovú prácu (§ 13 ods. 2 zákona č. 650/2004 Z. z.),
Zamestnávateľ je povinný elektronicky zasielať doplnkovej dôchodkovej spoločnosti rozpis príspevkov za zamestnancov, ktorí sú účastníkmi, v lehote dohodnutej v zamestnávateľskej zmluve. Ak zamestnávateľ platí príspevky za zamestnanca, ktorý vykonáva prácu podľa § 2 ods. 2 písm. b), je povinný tieto platby v rozpise označiť spôsobom, ktorý vyjadruje skutočnosť, že ide o zamestnanca, ktorý vykonáva prácu podľa § 2 ods. 2 písm. b) a umožní jej osobitnú evidenciu, ako aj označiť obdobie, za ktoré platí príspevky,
zamestnávatelia neplatili príspevky vo výške a spôsobom dohodnutými v zamestnávateľskej zmluve, najmenej vo výške 2 % z vymeriavacieho základu zamestnanca (§ 13 ods. 3 zákona č. 650/2004 Z. z.),
a) vymeriavacieho základu zamestnanca na platenie poistného na dôchodkové poistenie podľa osobitného predpisu,
b) príjmu zúčtovaného na výplatu, ak ide o zamestnanca, ktorý nie je povinne dôchodkovo poistený,
za zamestnanca, ktorý vykonával rizikovú prácu a mal uzatvorenú účastnícku zmluvu, zamestnávateľ neplatil príspevky od prvého dňa výkonu tejto práce (§ 58 ods. 2 zákona č. 650/2004 Z. z.),
Ak zamestnávateľ má uzatvorenú zamestnávateľskú zmluvu, ale nemá uzatvorenú zamestnávateľskú zmluvu s doplnkovou dôchodkovou spoločnosťou, s ktorou má uzatvorenú účastnícku zmluvu jeho zamestnanec, je povinný uzatvoriť zamestnávateľskú zmluvu s touto doplnkovou dôchodkovou spoločnosťou, a to do 30 dní odo dňa, v ktorom sa zamestnávateľ o tejto skutočnosti dozvedel. Ak má zamestnanec uzatvorených viacero účastníckych zmlúv, zamestnávateľ platí príspevky len raz, a to na účet nepriradených platieb doplnkovej dôchodkovej spoločnosti, ktorá je zmluvnou stranou účastníckej zmluvy, ktorú si jeho zamestnanec zvolil,
zamestnávateľ nezačal odvádzať príspevky v lehote určenej zákonom (§ 12 ods. 2 zákona č. 650/2004 Z. z.),
Za zamestnanca, ktorý vykonáva prácu podľa § 2 ods. 2 písm. b) a má uzatvorenú účastnícku zmluvu, platí príspevky zamestnávateľ, a to od prvého dňa výkonu práce podľa § 2 ods. 2 písm. b). Účastník počas obdobia vykonávania týchto prác môže platiť príspevky,
zamestnávateľ neinformoval svojich zamestnancov zrozumiteľným spôsobom o obsahu zamestnávateľskej zmluvy tak, aby získali potrebné informácie o možnostiach a podmienkach ich účasti na doplnkovom dôchodkovom sporení (§ 58 ods. 4 zákona č. 650/2004 Z. z.),
Zamestnávateľ, ktorý uzatvoril s doplnkovou dôchodkovou spoločnosťou zamestnávateľskú zmluvu, je povinný zrozumiteľným spôsobom informovať o obsahu zamestnávateľskej zmluvy zamestnancov tak, aby získali potrebné informácie o možnostiach a podmienkach ich účasti na doplnkovom dôchodkovom sporení.
Medzi jeden z dôvodov, ktoré môžu taktiež vzniknúť, je nezáujem zamestnancov o doplnkové dôchodkové sporenie a teda aj neuzatvorenie účastníckej zmluvy zo strany zamestnancov.
Zákon č. 650/2004 Z. z. - Zákon o doplnkovom dôchodkovom sporení

References: § 2
 § 2
 § 2
 § 2
 § 2
 § 2
 § 2